**Ministru kabineta noteikumu projekta „Grozījumi Ministru kabineta 2009.gada 11.augusta noteikumos Nr.890 „Kārtība, kādā piešķir valsts budžeta līdzekļus Eiropas Savienības struktūrfondu 3.mērķa „Eiropas teritoriālā sadarbība” programmu un Eiropas Kaimiņattiecību un partnerības instrumenta programmu finansējuma saņēmējiem no Latvijas Republikas”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Deklarācijas par Valda Dombrovska vadītā Ministru kabineta iecerēto darbību „Inovatīva un efektīva ekonomika” 57.6.apakšpunkts paredz īstenot vismaz 240 pārrobežu sadarbības projektus, piesaistot Eiropas Savienības fondu līdzekļus.Konsekventi Ministru kabineta 2009.gada 10.novembra noteikumos Nr.1306 „Kārtība, kādā valsts budžetā plāno līdzekļus Eiropas Savienības struktūrfondu 3.mērķa „Eiropas teritoriālā sadarbība” programmu un Eiropas Kaimiņattiecību un partnerības instrumenta programmu īstenošanai un veic maksājumus”” veiktajiem grozījumiem (pamatojoties uz 2012.gada 8.februārī Vides aizsardzības un reģionālās attīstības ministrijā saņemto Izglītības un zinātnes ministrijas vēstuli Nr.01-10/482), ar kuriem tiek precizēts valsts budžeta līdzekļu saņēmēju loks Eiropas Savienības struktūrfondu 3.mērķa „Eiropas teritoriālā sadarbība” programmu un Eiropas Kaimiņattiecību un partnerības instrumenta programmu projektiem, veicami grozījumi arī Ministru kabineta 2009.gada 11.augusta noteikumos Nr.890 (turpmāk–MK noteikumi). |
|  2. |  Pašreizējā situācija un problēmas | 1. 2012.gada 8.februārī Vides aizsardzības un reģionālās attīstības ministrija saņēma Izglītības un zinātnes ministrijas vēstuli Nr.01-10/482 ar ierosinājumu novērst radušos neprecizitāti MK noteikumos, atjaunojot iespēju uz valsts budžeta līdzekļu finansējumu līdz simts procentiem pieteikties arī no valsts budžeta daļēji finansētu atvasināto publisko personu izveidotām iestādēm, kuru Eiropas teritoriālās sadarbības projekti tika apstiprināti Uzraudzības komitejās 2011.gadā.

Pamatojoties uz Izglītības un zinātnes ministrijas ierosinājumu, kā arī, lai nodrošinātu sadarbības projektu īstenošanas uzsākšanu un novērstu risku, ka apstiprināto projektu īstenošana tiek apturēta vai kavēta, nepieciešams precizēt MK noteikumu 2.2. un 2.5.apakšpunktos minēto valsts budžeta līdzekļu finansējuma saņēmēju loku atbilstoši to institucionālajai piederībai, nosakot, ka valsts budžeta līdzekļu finansējumam līdz simts procentiem var pieteikties no valsts budžeta daļēji finansētu atvasināto publisko personu izveidotas iestādes, kā arī valsts budžeta iestādes.1. Papildus, ņemot vērā Eiropas Savienības struktūrfondu 3.mērķa „Eiropas teritoriālā sadarbība” specifiku, veidojot partnerību vismaz starp divām Eiropas Savienības dalībvalstīm/partnervalstīm būtiski ir neizslēgt stratēģisko pieeju projektu īstenošanai pierobežas teritoriju sakārtošanā, jo īpaši attiecībā uz robežšķērsošanas vietu attīstību pie Eiropas Savienības ārējām robežām, kuru tehniskais stāvoklis atbilstoši Ministru kabinetā 2012.gada 13.marta sēdē (prot. Nr.14 25.§) izskatītajam informatīvajam ziņojumam „Par robežšķērsošanas vietu attīstību uz Latvijas Republikas un Krievijas Federācijas valsts robežas” ir vērtējams kā kritisks. Robežšķērsošanas vietu kritiskais stāvoklis ievērojami palēnina Latvijas Republikas un Krievijas Republikas pierobežas teritoriju sociāli ekonomisko attīstību, kavējot eksporta preču plūsmu palielinājumu uz Eiropas Savienības partnervalstīm. Pierobežas teritoriju un robežšķērsošanas punktu sakārtošana ir veicama savstarpēji koordinēti un vienlaicīgi, tādā veidā novēršot un mazinot pusēm iespējamu neefektīvu kapitālieguldījumu veikšanas risku.

Informējam, ka Eiropas Kaimiņattiecību un partnerības instrumenta programmās (noteikumu 4.1. un 4.2.apakšpunktā minētās) atbalstīti tiek liela mēroga stratēģiskie projekti, kuros kopējais projektam apstiprinātais finansējuma apmērs ir ievērojami lielāks nekā šo noteikumu 3.punktā minētajām programmām. Līdz ar to, lai nodrošinātu stratēģisko projektu, kas saistīti ar robežšķērsošanas vietu attīstību, efektīvāku īstenošanu, nepieciešams paredzēt lielāku valsts budžeta līdzekļu finansējumu t.i., desmit procentu apmērā. Papildus norādām, ka tieši 2.4.apakšpunktā minēto finansējuma saņēmēju kompetencē ir nodrošināt robežšķērsošanas punktu apsaimniekošanu un būvniecību. 1. Lai finansējuma saņēmējiem skaidrotu un mazinātu pārpratumus par to, kurš un cik lielam valsts budžeta līdzekļu finansējuma apmēram procentuāli var pieteikties precizēts noteikumu 5.punkts, nemainot valsts budžeta līdzekļu procentuālo sadalījumu, kas jau ir noteikts noteikumu 7.2.1. un 10.2.1.apakšpunktā. Norādām, ka uz finansējumu līdz simts procentiem var pieteikties tikai valsts budžeta iestādes vai no valsts budžeta daļēji finansētas atvasinātas publiskās personas un to izveidotas iestādes. Savukārt uz valsts budžeta līdzekļiem piecu procentu apmērā 2.1., 2.3., un 2.4.apakšpunktā minētie finansējuma saņēmēji.

Valsts budžeta finansējuma proporcijas attiecīgi pa programmām ir noteiktas, balstoties uz iepriekšējo pieredzi, kā arī ņemot vērā to, ka Eiropas Savienības struktūrfondu 2007.-2013. gada plānošanas periodā ERAF līdzfinansējuma likme projektiem ir lielāka nekā iepriekšējā periodā, tas ir 85 procenti. Nacionālais līdzfinansējums ir samazinājies un sastāda 15 procentus no projekta attiecināmajām izmaksām. Programmās, kas īstenojamas ar EKPI atbalstu, līdzfinansējuma likme projektiem ir 90 procenti. Nacionālais līdzfinansējums sastāda 10 procentus.Nacionālo līdzfinansējumu veido valsts budžeta līdzekļi un projekta pieteicēju līdzekļi. Ņemot vērā, ka 2007.-2013.gada plānošanas periodā nacionālā līdzfinansējuma likme ir samazinājusies, valsts budžets sedz piecus procentus no nacionālā līdzfinansējuma daļas, atlikušo summu sedz Latvijas partneri no saviem līdzekļiem. 1. Lai novērstu neprecizitāti spēkā esošo MK noteikumu 8.punktā, nepieciešams svītrot atsauci uz 3.6.apakšpunktā minēto programmu, ņemot vērā, ka programmas finansēšanas avotu proporcijas atbilst tikai MK noteikumu 9.punktā minētajām, kā arī 9.punktā jau ir iestrādāta atsauce uz 3.6.apakšpunktā minētajām programmām.
2. Vienlaikus nepieciešams precizēt MK noteikumu 7.1., 7.2., 8.1, 8.2., 9.1., 9.2.apakšpunktus atbilstoši Eiropas Padomes regulas (EK) Nr.1083/2006 53.panta 3.punktam, kas nosaka, ka Eiropas Reģionālās attīstības fonda līdzfinansējums projekta daļai, kurā piedalās programmu finansējuma saņēmējs no Latvijas Republikas nedrīkst būt lielāks par 85% no atbilstīgajiem izdevumiem. Savukārt atbilstoši Eiropas Komisijas regulas (EK) Nr.951/2007 20.panta 1.punktam Latvijas puses finansējumam projekta daļai, kurā piedalās programmu finansējuma saņēmējs no Latvijas Republikas jābūt vismaz 10% no Kopienas ieguldījuma kopīgā darbības programmā Eiropas Kaimiņattiecību un partnerības instrumenta ietvaros, līdz ar to nepieciešams precizēt MK noteikumu 10.1. un 10.2.apakšpunktus.
3. Noteikumu projekts paredz noteikt Latvijas puses finansējuma (valsts budžeta finansējuma) apjoma ierobežojumu attiecībā uz noteikumu 3.punktā minēto programmu finansējuma saņēmēju (valsts budžeta iestādes un no valsts budžeta daļēji finansētas atvasinātas publiskās personas un to izveidotas iestādes) līdzekļu ieguldīšanu projektu īstenošanā, kas finansējumu projektu īstenošanai, tai skaitā arī līdzfinansējumu, pilnā apmērā saņem no valsts budžeta līdzekļiem. Tiek novērsta situācija, ka valsts budžeta līdzekļi projekta īstenošanai pārsniedz Eiropas reģionālās attīstības fonda līdzfinansējuma apjomu.
4. Papildus tehniskās izmaiņas esošajā regulējumā nepieciešamas, lai precizētu valsts budžeta finansējuma piešķiršanas, izmaksāšanas un atmaksāšanas kārtību Eiropas Kaimiņattiecību un partnerības instrumenta programmu projektiem, papildinot MK noteikumu 22., 26., 27.punktus un 28.2., 28.3., 28.4.apakšpunktus ar atsauci uz izdevumu atbilstības pārbaudes (saskaņā ar Eiropas Savienības struktūrfondu 3.mērķa „Eiropas teritoriālā sadarbība” programmu vadības likuma terminoloģiju) atzinumu nepieciešamību par projektu sagatavošanas un īstenošanas laikā radušos izmaksu attiecināmību.

Ņemot vērā augstāk minēto veicami grozījumi Ministru kabineta 2009.gada 11.augusta noteikumos Nr.890 „Kārtība, kādā piešķir valsts budžeta līdzekļus Eiropas Savienības struktūrfondu 3.mērķa „Eiropas teritoriālā sadarbība” programmu un Eiropas Kaimiņattiecību un partnerības instrumenta programmu finansējuma saņēmējiem no Latvijas Republikas”. |
|  3. |  Saistītie politikas ietekmes novērtējumi un pētījumi | Politikas ietekmes novērtējumi un pētījumi nav veikti. |
|  4. |  Tiesiskā regulējuma mērķis un būtība | Grozījumi Ministru kabineta noteikumos nepieciešami, lai precizētu finansējuma saņēmēju loku atbilstoši to institucionālajai piederībai, kā arī, lai precizētu valsts budžeta līdzekļu finansējuma piešķiršanas, izmaksāšanas un atmaksāšanas kārtību Eiropas Savienības struktūrfondu 3.mērķa „Eiropas teritoriālā sadarbība” programmu un Eiropas Kaimiņattiecību un partnerības instrumenta programmu projektiem atbilstoši Eiropas Padomes regulai (EK) Nr.1083/2006 un Eiropas Komisijas regulai (EK) Nr.951/2007. Papildus, lai sekmētu robežšķērsošanas vietu attīstību MK noteikumu projektā noteikts, ka valsts budžeta līdzekļiem desmit procentu apmērā Eiropas Kaimiņattiecību un partnerības instrumenta programmu projektu īstenošanai, kas saistīti ar robežšķērsošanas vietu attīstību var pieteikties šo noteikumu 2.4.apakšpunktā minētie finansējuma saņēmēji, kurus ir pilnvarojusi attiecīgā nozares ministrija. |
|  5. |  Projekta izstrādē iesaistītās institūcijas | Izglītības un zinātnes ministrija, Finanšu ministrija. |
|  6. | Iemesli, kādēļ netika nodrošināta sabiedrības līdzdalība | Ņemot vērā, ka Ministru kabineta noteikumu projekts neierobežo sabiedrības intereses, bet gan paredz tiesiskā regulējuma pilnveidošanu, noteikumu projekta izstrādes gaitā nav veikta sabiedrības iesaiste. |
|  7. |  Cita informācija | Nav. |

**Anotācijas III-IV sadaļa – Ministru kabineta noteikumu projekts šīs jomas neskar.**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) [Eiropas Padomes regula (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu](http://www.varam.gov.lv/in_site/tools/download.php?file=files/text/finansu_instrumenti/ETS/likumd//1083_2006_es.pdf) (2006. g. 11. jūlijs).2) [Eiropas Komisijas regula (EK) Nr. 951/2007, kas paredz ieviešanas noteikumus Pārrobežu sadarbības programmām finansētām saskaņā ar Eiropas Parlamenta un Padomes regulu (EK) Nr. 1638/2006, ar ko paredz vispārējos noteikumus Eiropas kaimiņattiecību un partnerības instrumenta izveidošana](http://www.varam.gov.lv/in_site/tools/download.php?file=files/text/finansu_instrumenti/ETS/likumd//1638_2006_es.pdf)[i](http://www.raplm.gov.lv/uploads/filedir/ES/IRRegulation95107forENPI.pdf). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) [Eiropas Padomes regula (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu](http://www.varam.gov.lv/in_site/tools/download.php?file=files/text/finansu_instrumenti/ETS/likumd//1083_2006_es.pdf) (2006. g. 11. jūlijs).2) [Eiropas Komisijas regula (EK) Nr. 951/2007, kas paredz ieviešanas noteikumus Pārrobežu sadarbības programmām finansētām saskaņā ar Eiropas Parlamenta un Padomes regulu (EK) Nr. 1638/2006, ar ko paredz vispārējos noteikumus Eiropas kaimiņattiecību un partnerības instrumenta izveidošana](http://www.varam.gov.lv/in_site/tools/download.php?file=files/text/finansu_instrumenti/ETS/likumd//1638_2006_es.pdf) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. [Eiropas Padomes regulas (EK) Nr. 1083/2006](http://www.varam.gov.lv/in_site/tools/download.php?file=files/text/finansu_instrumenti/ETS/likumd//1083_2006_es.pdf) 53.panta 3.punkts.

2) Eiropas Komisijas regulas (EK) Nr.951/2007 20.panta 1.punkts.  | 1) Noteikumu projekta 6.un 7.punkts.1. Noteikumu projekta 8.punkts.
 | 1. 53.panta 3.punkts tiek ieviests pilnībā.
2. 20.panta 1.punkts tiek ieviests pilnībā.
 | Projekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Lai mazinātu pārpratumus par projektu finansēšanas avotu proporcijām, kas ir jānodrošina projekta daļai, kurā piedalās programmu finansējuma saņēmēji no Latvijas Republikas, ES tiesību aktu normas pārņemtas pilnībā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

**Anotācijas VI sadaļa – Ministru kabineta noteikumu projekts šo jomu neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Vides aizsardzības un reģionālās attīstības ministrija. |
|  2. |  Projekta izpildes ietekme uz pārvaldes funkcijām | Ministru kabineta noteikumu projektā noteiktās funkcijas tiks īstenotas institūciju esošo kompetenču ietvaros. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Ministru kabineta noteikumu projekts neparedz jaunu valsts pārvaldes institūciju izveidi.  |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Ministru kabineta noteikumu projekts neparedz esošo valsts pārvaldes institūciju likvidāciju. |
| 5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Ministru kabineta noteikumu projekts neparedz esošo valsts pārvaldes institūciju reorganizāciju. |
|  6. |  Cita informācija | Nav. |

Vides aizsardzības un reģionālās attīstības ministrs E.Sprūdžs

Vīza:

Vides aizsardzības un reģionālās attīstības ministrijas

valsts sekretārs A.Antonovs

25.07.2012. 10:51

1 794

I.Gruševa

67026472, ilga.gruseva@varam.gov.lv